Vyhodnotenie
medzirezortného pripomienkového konania

k návrhu koncepcie vytvorenia site jednotných kontaktných miest na Slovensku

Postup pripomienkového konania:	Bežný postup.	
Interval priebehu medzirezortného pripomienkového konania 	Od  7.3.2006  do  17.3.2006	
Zoznam oslovených subjektov:	Podpredseda vlády SR pre európsku integráciu, ľudské práva a menšiny, Ministerstvo dopravy, pôšt a telekomunikácií SR, Ministerstvo zahraničných vecí SR,  Ministerstvo financií SR, Ministerstvo kultúry SR, Ministerstvo obrany SR, Ministerstvo školstva SR,  Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce sociálnych vecí a rodiny SR, Ministerstvo pôdohospodárstva SR,  Ministerstvo životného prostredia SR, Úrad vlády SR, odbor vládnej agendy,  Štatistický úrad SR, Daňové riaditeľstvo SR, Úrad pre dohľad nad zdravotnou starostlivosťou, Zväz obchodu a cestovného ruchu SR,  Národná agentúra pre rozvoj malého a stredného podnikania, Slovenská obchodná a priemyselná komora	
Počet oslovených subjektov:	20	
Zaslali do stanoveného termínu:

	Ministerstvo dopravy, pôšt a telekomunikácií SR, Ministerstvo zdravotníctva SR, Úrad vlády SR, odbor vládnej agendy,  Štatistický úrad SR, Úrad priemyselného vlastníctva SR, Úrad pre dohľad nad zdravotnou starostlivosťou, Úrad priemyselného vlastníctva SR, Ministerstvo životného prostredia SR, Ministerstvo výstavby a regionálneho rozvoja SR,, Ministerstvo práce sociálnych vecí a rodiny SR, Ministerstvo obrany SR, Ministerstvo zahraničných vecí SR, Ministerstvo pôdohospodárstva SR	
Zaslali po termíne:	Ministerstvo spravodlivosti SR a  Ministerstvo financií SR, Daňové riaditeľstvo SR  v súlade s bodom 3.1.10. Metodického pokynu na prípravu a predkladanie materiálov na rokovanie vlády SR – pripomienkujúci subjekt informuje v lehote na pripomienkovanie predkladateľa, že pripomienky zašle bezodkladne po uplynutí lehoty, NBÚ , NARMSP, 	
Vôbec nezaslali:	Ministerstvo školstva SR, SOPK	
Subjekty, ktoré nemali pripomienky:	Kancelária PPVL Pála Csákyho,  Ministerstvo zahraničných vecí SR, Ministerstvo kultúry SR, Ministerstvo obrany SR, Ministerstvo práce sociálnych vecí a rodiny SR, Ministerstvo pôdohospodárstva SR,  Ministerstvo výstavby a regionálneho rozvoja SR,  Ministerstvo životného prostredia SR,  Zväz obchodu a cestovného ruchu SR	
Počet vznesených pripomienok:	59	
Počet akceptovaných pripomienok:	41	
Počet akceptovaných čiastočne:	0	
Počet neakceptovaných, z toho počet zásadných – ktoré subjekty:	18,       Z – 1, MF SR	
		
Rozporové konanie ( s kým, kedy, na akej úrovni, s akým výsledkom):	Expertné rozporové konanie so zástupcami ministerstva spravodlivosti a ministerstva financií  dňa 22. 3.2006.  Na MS SR konanie ukončené odstránením rozporov. 
Rozpory s ministerstvom financií boli odstránené, s výnimkou  rozporu  týkajúceho sa požiadavky MV SR na zvýšenie výdavkov zo štátneho rozpočtu.
Riešené ministerským rozporovým konaním  (záznamy pripojené)  	

Pripomienkujúci orgán	Pripomienka	Typ
 O/Z	A/N	Spôsob vyhodnotenia	
Úrad vlády SR
Odbor vládnej agendy	Pripomienky technického a jazykového charakteru	   O	A	Zapracované do materiálu	
 Ministerstvo  dopravy, pôšt  a telekomunikáciíSR	K bodu 1.6. prílohy. Zvážiť možnosti prepojenia informačného portálu pre slovenských a zahraničných podnikateľov na webovej stránke MH SR s pripravovaným centrálnym portálom štátnej správy, ktorý môže byť ideálnym vstupným miestom aj pre projekt siete JKM.
	
  O	
A	Zapracované do bodu 1.6. prílohy	
Ministerstvo financií SR	1. Postupnosť krokov a časový harmonogram stanoviť až po schválení smernice	O	N	Zjednodušiť a zefektívniť prístup podnikateľov na trh cez JKM je stanovený na 31.12.2008.  Požiadavka zjednodušiť
a zefektívniť prístup podnikateľov na trh vyplýva aj  z Lisabonskej stratégie a  rokovaní Európskej komisie.  Neprijatie smernice nemá vplyv na splnenie úlohy vyplývajúcej zo strategických dokumentov s  cieľom zlepšovania podnikateľského prostredia v členských krajinách. Na základe uvedeného má stanovený časový harmonogram svoje opodstatnenie.  	
	2. Zabezpečiť logickú a vzájomnú prepojenosť časového harmonogramu a následnú implementáciu 	O	N	Platí to, ako pri vyhodnotení . pripomienky MZ SR pod 4 bodom.	
	3. Vypracovať koncepciu aj pre skupiny podnikateľov podnikajúcich na základe iného než  živnostenského oprávnenia. 	O	N	Postupy závisia od rokovaní s príslušnými orgánmi, tak ako vyplýva z materiálu. Pre poskytovateľov služieb, ktorí  zostanú  v osobitnom povoľovacom režime, bude postup obdobný ako pri živnostiach. JKM budú však pre nich plniť funkciu sprostredkovateľa pri získaní povolenia k podnikaniu, vrátane ďaľších  náležitostí.	
	4. V úvode na 1. strane ods. 2, slová  „rýchly a dlhodobý“  nahradiť   slovom  „udržateľný“	  O	A	Upravené v  materiáli  podľa návrhu.	
	5. Z časti A., 5. odseku nie je zrejmé, čo sa myslí pod pojmom  „vybavovanie“.   	O	A	Slovom vybavovanie mali predkladatelia vo všetkých prípadoch tohto odseku na mysli,  že pôjde o sprostredkovanie vybavenia  uvedených náležitostí súvisiacich  s podnikaním. 
Slovo z textu materiálu vypustené. 	
	6. V časti C. , 7. odsek - Presnejšie vysvetliť postup registrácie u správcu dane.	O	N	Z obsahu materiálu, ako aj z časti C., 6. odsek jednoznačne vyplýva, že JKM budú vykonávať činnosť tak, aby nezasahovali do kompetencií iných orgánov, a že vo veciach napr. registrácie u správcu dane, v zdravotnej, sociálnej poisťovni a pod. budú v pozícii sprostredkovateľa, na základe  zákonného splnomocnenia,  ako aj splnomocnenia podnikateľa, ktorý bude mať možnosť sa rozhodnúť, či využije služby JKM ako sprostredkovateľa, alebo si ich zabezpečí sám.	
	7.  V časti B. doplniť, ktorý z dvoch spôsobov a prečo navrhuje MH SR uplatniť.  	O	N	Nejde o výber jedného z dvoch spôsobov, ale navrhované možnosti, ktoré budú predmetom rokovaní.  Naplniť zámer smernice je zjednodušiť a zefektívniť prístup na trh pre všetkých podnikateľov prostredníctvom JKM, ktoré majú slúžiť ako pre živnostníkov, tak aj pre poskytovateľov služieb, vykonávaných na základe iného ako živnostenského oprávnenia.  Spôsoby, postupy a rozsah činnosti JKM budú predmetom rokovaní s dotknutými orgánmi a následne aj legislatívnych zmien. 	
	8. K časti B. a C.  Zjednotiť pojmy. V časti B. sa používa podnikateľ podľa obchodného zákonníka a v časti C. sa narába s pojmom dotknutá osoba.	O	N	V časti B. bola použitá definícia podnikateľa podľa obchodného zákonníka (OZ), ktorý delí podnikateľov do štyroch okruhov.  Jeden z týchto okruhov tvoria podnikatelia podnikajúci na základe živnostenského  oprávnenia. 
Časť C. popisuje podmienky, ktoré musí splniť osoba pre získanie živnostenského oprávnenia, a teda je z textu časti C. zrejmé, že  „dotknutou osobou“ je podnikateľ  podnikajúci na základe živnostenského oprávnenia.     	
	9. V  II. časti vypustiť  zákon 431/2002 Z. z o účtovníctve v znení neskorších predpisov	O	       A	Z textu vypustené 	
	10. V  II. časti v 1. bode, doplniť  zákon č. 511/1992 Zb.  o správe daní a poplatkov a o zmenách v sústave územných finančných orgánov v znení neskorších predpisov a v bode 3. Zákon č. 78/11992 Zb. o daňových poradcoch a Slovenskej komore daňových poradcov v znení neskorších predpisov.	O	A	Uvedený zoznam právnych predpisov je  prebratý zo screeningu národnej legislatívy pre potreby smernice  o službách na vnútornom trhu, ktorý dáva predpoklad možnej novelizácie predmetných zákonov. Ich výpočet nie je taxatívny a bude sa  na základe záverov z  rokovaní a potreby  meniť.  Text upravený v zmysle návrhu. 	
	11. Zosúladiť údaje v  tabuľke doložky finančných, ekonomických environmentálnych vplyvov.... s údajmi v  texte 	Z	A	Doložka......upresnená a  predložená opätovne na posúdenie MF SR.  Rozpor bol odstránený.	
	12. Nesúhlas s navýšením počtu pracovníkov a dobudovaním technického vybavenia na živnostenských úradov (hostiteľ JKM)  v pôsobnosti MV SR a teda so zvýšenými finančnými nárokmi na štátny rozpočet pre kapitolu MV SR v nasledujúcich rokoch. Úlohy zabezpečiť pre roky 2007, 2008, a 2009  v  rámci rozpočtových ukazovateľov kapitoly MV SR.

	Z	N	Rozpor bol predmetom expertného rozporového  konania dňa 22.3.2006. Rozpor nebol odstránený (viď záznam). Pretrvávajúci rozpor riešený rozporovým konaním na úrovni ministrov MV SR a MF SR. Výsledkom bola dohoda, že nároky na financovanie JKM budú uplatnené v návrhu rozpočtu kapitoly MV SR na rok 2007. a premietnuté v návrhu legislatívnej zmeny živnostenského zákona, ktorý bude činnosť JKM upravovať, čím bol rozpor  odstránený.	
	13. Nesúhlas na zvýšenie finančných nárokov na štátny rozpočet pre kapitolu MH SR pre roky 2007, 2008, 2009. 
Úlohy zabezpečiť v rámci rozpočtových ukazovateľov kapitoly MH SR  	Z	A	Rozpor bol predmetom expertného rozporového  konania dňa 22.3.2006.   MH SR  od svojej požiadavky  ustúpilo. Rozpor bol odstránený (viď záznam).	
	14.  Z návrhu uznesenia  vypustiť bod C.1. Plnenie úlohy bodu C.1. návrhu uznesenia uložiť podpredsedovi vlády a  ministrovi hospodárstva a ministrovi vnútra	Z	A	Bod C.1.  návrhu uznesenia upravený v zmysle návrhu MF SR a v súlade s 2. vetou vyhodnotenia predchádzajúcej pripomienky. Rozpor bol odstránený (viď záznam). 	
	15. Uviesť, či predpokladané finančné nároky vo výške cca 100 mil. sú iba pre prvú etapu, alebo zahrnujú celkovú sumu t.j. aj pre druhú etapu.	O	N	Uvedené v  predkladacej správe a vyplýva aj z doložky finančných, ekonomických, envir. vplyvov......	
	16. Kvantifikovať potrebnú výšku finančných prostriedkov MH SR    	O	N	MH SR od svojej požiadavky na finančné  prostriedky  ustúpilo (viď vyhodnotenie pripomienky č. 13). 	
	17. V materiáli uviesť, že úlohy MV SR a MH SR zdrojové krytie v roku 2006 nepotrebujú	O	A	Zapracované do materiálu	
Ministerstvo zdravotníctva SR	1. Technická pripomienka k predkladacej správe – str. 2 ods. 4 - upraviť text “...a MV SR, bude zodpovedné za založenie a prevádzku JKM na 

Slovensku” alebo “...a MV SR prevezme zodpovednosť za založenie a prevádzku JKM”  -uvedené duplicitne	   O	        A	Text v predkladacej správe  upravený 	
	2. V  I. časti, v 1. bode uvedenú dikciu spresniť/doplniť 
	O	A	Text spresnený  	
	3. V II. časti , v 3. bode sú uvedené zrušené zákony týkajúce sa zdravotníckej problematiky	O	A	Dané do súladu. Do  textu materiálu 
boli doplnené tie zákony, ktoré zrušené zákony nahradili. 	
	4. Z materiálu a ani z prílohy nie je zrejmá časová a vecná stránka uvedenej etapizácie a vzájomný vzťah a nádväznosť úloh uvedených v 1. etape	   O	N	Časový harmonogram postupových krokov bol zosúladený s cieľmi troch etáp. Časová súbežnosť a prelínanie  jednotlivých úloh je nutná z hľadiska technickej, časovej náročnosti a možnosti splnenia úloh, ako aj z hľadiska prerozdelenia úloh v súvislosti  so zodpovednosťou MH SR a MV SR. Jednotlivé úlohy v rámci príslušnej etapy na seba nadväzujú.	
Ministerstvo spravodlivosti SR	1. Vzťah medzi MH SR a MV SR, týkajúci sa vytvorenia a činnosti Jednotných kontaktných miest, priamo upraviť v koncepcii a  vymedziť aj kompetenčným rámcom v rámci zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.
	O	N	Kompetenčný rámec týkajúci sa  metodicko-koordinačnéj činnosti a  založenia a prevádzkovania JKM vo vzťahu MH SR a MV SR je   riešený v  samotnom návrhu koncepcie a podrobnejšie bude riešený  zmluvne. 
Kompetencie budú riešené aj legislatívne, v súlade s časovým    harmonogramom, prostredníctvom novely živnostenského zákona, nakoľko hostiteľskou organizáciou JKM budú živnostenské úrady. Čo sa týka kompetencie MH SR, túto  zákon č. 575/2001 Z.z. vymedzuje, už v súčasnosti, nakoľko MH SR podľa tohto zákona zodpovedá za oblasť podpory malého a stredného podnikania, ako aj  za tvorbu stratégie v  podnikateľskom prostredí.  	
	2. V piatom odseku úvodnej časti slová „ ( ďalej smernica)“  nahradiť slovami „(ďalej len smernica)“ a  v šiestom odseku slová „na jednotnom európskom trhu“ nahradiť slovami „na vnútornom  trhu“ 	O	A	V texte materiálu upravené	
	3.  v časti 1.1.– Metodicko-koordinačná činnosť MH SR......., druhá a tretia zarážka, slová „vo vypracovaní, v  zabezpečení formulárov“  nahradiť slovami  „v sprostredkovaní  formulárov “  	   Z	A	Rozpor odstránený v expertnom rozporovom  konaní. dňa 22.3.2006. Text materiálu upravený podľa návrhu (viď záznam).	
	4. V časti 2.1., za 1. odsekom  doplniť text „Uvažuje sa s možnosťou , aby JKM poskytovali aj služby pre tých poskytovateľov služieb, okruh ktorých je z pôsobnosti návrhu smernice vylúčený, ako napr.  1. služby bankového, úverového, poisťovacieho, zamestnanecko-dôchodkového alebo osobno-dôchodkového charakteru, investičného alebo platobného charakteru, 2. elektronické komunikačné služby, 3. dopravné služby s výnimkou prepravy finančných hotovostí a zosnulých osôb, 4. činnosti, na ktoré sa vzťahuje článok 45 Zmluvy.“	Z	A	Rozpor odstránený v expertnom rozporovom konaní dňa 22.3.2006 (viď záznam) Navrhované znenie zapracované do textu materiálu. 	
	5. V časti 2. 1.  „5. odsek začínajúci slovami „Pre ostatné skupiny
podnikateľov.... za 1. vetu vložiť text:  „Medzi služby poskytované JKM vo vzťahu k tejto špecifickej skupine činností, prichádzajú do úvahy tri možnosti, a to:  1. informačná činnosť JKM, 2. sprostredkovanie prístupu k danej službe, či činnosti,  3. vybavovanie prístupu k danej službe, či činnosti . Druh a rozsah služieb JKM vo vzťahu k predmetným službám bude závisieť od výsledkov zložitých medzirezortných rokovaní medzi MH SR, MV SR a dotknutými subjektami (príslušné rezorty a komory), ktoré vyústia do prípravy legislatívnych úprav viacerých zákonov. Dôležitú úlohu pri určení rozsahu a druhu služieb JKM bude predstavovať aj analýza požiadaviek žiadateľov o prístup k už poskytovaným službám. Okrem toho bude potrebné dohodnúť spôsob a formu vzájomnej interakcie dotknutých informačných systémov. 
V poslednej vete tohto odseku slová „Ministerstvo vnútra SR“  nahradiť slovami  „Z tohto dôvodu sa navrhuje“   	Z	A	Rozpor odstránený v expertnom rozporovom  konaní dňa 22.3.2006 (viď záznam). Navrhované znenie zapracované do textu materiálu.	
	6. V časti A, v  5.  odseku, v prvej a druhej zarážke,  vypustiť  slovo  
„ vybavovanie“  	   Z	       A	Rozpor odstránený v expertnom rozporovom  konaní dňa 22.3.2006 (viď záznam).  Z textu materiálu vypustené	
	7. Časť B, tretí odsek, tretia veta - Slová „Živnostenské úrady poznajú požiadavky pre začatie podnikania pre väčšinu uchádzačov o podnikanie...“sahradiť slovami „Živnostenské úrady majú skúsenosti s požiadavkami pre začatie podnikania pre väčšinu  uchádzačov  o podnikanie...“	O	A	Navrhované znenie zapracované do textu materiálu.	
	8. V časti B, v treťom odseku, posledná veta, odkazuje na časť A, v ktorej nie sú konkrétne informácie  o požiadavkách pre začatie podnikania 	O	A	Do časti A. dopracované	
	9. V časti C. doplniť kritériá nevyhnutnosti osobitných povoľovacích činností, ďalej zodpovedať, kto bude vykonávať predmetnú analýzu, aká bude pridaná hodnota zaradenia dosiaľ vylúčených činností pod právny režim živnostenského zákona	Z	A	Rozpor odstránený v expertnom rozporovom  konaní dňa 22.3.2006 (viď záznam). Zapracované do časti C., 12. odsek 	
	10. Do časového harmonogramu, bodov 1. 5 (týkajúci sa prerokovania okruhu problematiky) a  2. 5  (súvisí so závermi rokovaní) doplniť v časti  „Spolupráca“  aj  GP SR	O	A	Do textu zapracované	
	11. V II. časti vypustiť z  textu zákony – občiansky zákonník, zákon o konkurze a reštrukturalizácií a o zmene a doplnení niektorých zákonov	O	A	Z textu materiálu vypustené	
	12. V prílohe v bode 2.2. vypustiť slová „zdieľanie databáz“ a za slovami „výmena informácií“ doplniť slová  „prostredníctvom zaručeného elektronického podpisu	O	A	Text upravený v zmysle návrhu	
	13. V prílohe, v bode 2. 5. objasniť formuláciu „obstarávanie zápisov do obchodného registra“ 	Z	A	Rozpor odstránený v expertnom rozporovom konaní dňa 22.3.2006 (viď záznam).
Slovo „obstarávanie“ nahradené 
slovom „sprostredkovanie“ 	
	14. V prílohe, v bode 2. 6. vypustiť slová „obchodného registra“ 	Z	A	Rozpor odstránený v expertnom rozporovom  konaní dňa 22.3.2006 (viď záznam). Vypustené z  textu materiálu	
	
15. V prílohe, v bode 3. 6. špecifikovať ďalšie informačné systémy
	O	A	Formulačne upravené	
	16. V texte dokumentu sa neriešia súvislosti so zaručeným elektronickým podpisom (ZEP)	O	N	Z úvodnej časti ako aj ďalšej časti materiálu vyplýva, že sa počíta  s touto   možnosťou. V úvodnej časti 7. odseku, text spresnený. Spôsoby
elektronickej komunikácie osôb s verejnou správou s využitím ZEP upravujú príslušné platné právne  predpisy (napr. § 40 obč. zákonníka,  19 zákona o správnom konaní,  OSP a pod.  	
Štatistický úrad SR	1. V časti A.,  na strane 6.  materiálu, štvrtá odrážka, text “...prijímanie oznámení o vzniku živnostenského oprávnenia sociálnej poisťovni, zdravotnej poisťovni, orgánom na úseku zamestnanosti” doplniť  o  slová   “ a Štatistickému úradu Slovenskej republiky”   	   O	       A	Nejde o pripomienku zásadného charakteru, ako uviedol ŠÚ SR.
Slová   “ a  Štatistickému úradu Slovenskej republiky”  doplnené do textu materiálu v zmysle návrhu	
	2. V časti C., druhej vete 6. odseku , ( strana  9)  text  “.Z časového hľadiska ide o úkony, ktoré konaniu pred živnostenským úradom predchádzajú (výpis z registra trestov a uznávanie odbornej kvalifikácie )  alebo na konanie pred živnostenským úradom bezprostredne naväzujú (prípady registrácie v sociálnej poisťovni, zdravotnej poisťovni, u správcu dane) doplniť v tejto zátvorke o slová   “ a na Štatistickom úrade Slovenskej republiky”.	O	A	Nejde o pripomienku zásadného charakteru, ako uviedol  ŠÚ SR
Slová   “ a na Štatistickom úrade Slovenskej republiky” doplnené do textu materiálu v zmysle návrhu.	
	3. V časti C. v poslednej vete predposledného odseku (strana 10),  text „Po udelení podnikateľského oprávnenia komorou by živnostenský úrad zabezpečil pre podnikateľa ostatné administratívne záležitosti spojené so začatím podnikateľskej činnosti – registračné alebo evidenčné povinnosti u daňového úradu, sociálnej a zdravotnej poisťovne doplniť o slová „ a na Štatistickom úrade Slovenskej republiky“  	O	A	Nejde o pripomienku zásadného charakteru , ako uviedol ŠÚ SR.
Slová „ a na Štatistickom úrade Slovenskej republiky“  doplnené  do textu materiálu v zmysle návrhu.	
	4. Do prílohy, bodov 2. 6., 2. 8., 2. 9. doplniť do zoznamu rezortov  uvedených v časti  „Spolupráca“   aj  „Štatistický úrad Slovenskej republiky	O	A	Zapracované do bodov 2. 6., 2. 8., 2. 9. prílohy 	
	5. Prehodnotiť potrebu užšej spolupráce JKM so Štatistickým úradom SR v oblasti aplikovania štatistických klasifikácií a číselníkov v záznamoch vedených o jednotlivých podnikateľských subjektoch. Ide najmä o aplikovanie registra priestorových jednotiek, ktorý je kombináciou číselníkov kraj, okres, obec, kataster, NUTS, 
ďalej číselníka právnych foriem a klasifikácie OKEČ (odvetvová klasifikácia ekonomických činností)	O	A	So spoluprácou ŠÚ SR sa uvažuje. Vyplýva to aj z bodu 1.1. prílohy. 	
	6. Na strane 15, v II. časti, 1. bod  „Podnikanie všeobecne, zakladanie a registrovanie podnikateľských subjektov a získanie oprávnení na podnikanie“  nesprávne označenie „zákona  o verejnom obstarávaní“ nahradiť  správnym znením a to: „Zákon č. 25/2006 Z. z. o verejnom obstarávaní a o zmene a doplnení niektorých zákonov         	O	A	Dané do súladu 	
Daňové riaditeľstvo SR	1. Zaoberať sa len možným postupom v zmysle navrhovanej smernice  a časový harmonogram stanoviť až po schválení smernice	O	N	Pripomienka nie je jasne formulovaná. Zámerom smernice je zjednodušiť a zefektívniť prístup na trh pre všetkých podnikateľov cez JKM. Ďalej platí to, čo je uvedené vo  vyhodnotení pripomienky MF SR pod 1. bodom.  	
	2. Nevytvárať viac ako jeden portál v súvislosti s informáciami o JKM. 
	O	N	Platí to, čo vo vyhodnotení pripomienky MDPaT SR	
	3. Pripomienka súvisí s myšlienkou prepojenia existujúcich registrov a vytvorenie hospodárskeho registra. Nevytvárať ďalšie 	O	N	Bude predmetom rokovaní, ako vyplýva z časového harmonogramu.	
	4. Zabezpečiť spôsob elektronickej komunikácie medzi občanom a JKM	O	A	Právny rámec je daný. S využívaním el.ektr. komunikácie  občana s JKM sa počíta a to nielen v systéme občan – verejná správa, ale aj pri komunikácií JKM s ostatnými orgánmi verejnej  správy. Realizácia závisí od finančného krytia úloh schváleného dokumentu  „Stratégia konkurencieschopnosti Slovenska do roku 2010“ 	
	5. V časti A. odsek 5 -  nie je jasný pojem  „vybavovanie“	O	A	Platí to, čo pri vyhodnotení pripomienky MF SR, pod 5. bodom	
	6. Vhodné zabezpečiť jeden zdroj údajov (register  obyvateľstva), ako prvotný zdroj údajov o občanoch	O	A	S takouto možnosťou sa uvažuje.
Bude predmetom rokovaní. 	
	7. Nie sú uvádzané náklady, ktoré budú musieť vynaložiť jednotlivé inštitúcie.	O	N	Váha finančných nárokov je predovšetkým na strane MV SR. Náklady u iných inštitúcií sa zatiaľ nepredpokladajú 	
	8. Nutnosť jazykovej mutácie pri osobnom kontakte, ale aj v elektronickej podobe pri získavaní informácií o JKM	O	A	S informáciami na portáli, ako aj pri osobných kontaktoch so zamestnancami JKM   v inom ako slovenskom jazyku sa počíta. Uvedené aj v texte materiálu.	
	9. Riešiť zavedenie spoločného identifikátora v súlade so zámermi dokumentu „Cestovná mapa zavedenia elektronických služieb vo verejnej správe“	O	A	Je v kompetencii MDPT SR 	
Úrad pre dohľad nad zdravotnou starostlivosťou	Z materiálu nie je jasné, či sa budú JKM vzťahovať aj na oblasť vydávania povolení na poskytovanie zdravotnej starostlivosti, resp. bude mať vplyv na zjednodušenie a zefektívnenie administratívnych postupov vo vzťahu k etablovaniu sa poskytovateľov  zdravotnej starostlivosti z iných členských štátov EÚ v Slovenskej republike 	  O	N	Z obsahu  materiálu vyplýva, že služby sa členia na činnosti vykonávané podľa živnostenského zákona a  na činnosti vykonávané na základe iných osobitných právnych predpisov, medzi ktoré patria aj zdravotnícke služby. 
Nie je rozhodujúce, či povoľovací režim pre služby bude v zmysle živnostenského zákona, alebo podľa osobitných predpisov. JKM majú slúžiť pre všetkých poskytovateľov služieb, avšak pre poskytovateľov služieb podľa osobitných predpisov budú JKM len v pozícii sprostredkovateľa, pričom JKM nebude zasahovať do kompetencií iných orgánov. Poskytovatelia služieb podľa osobitných predpisov budú mať možnosť výberu, využiť služby JKM alebo si zabezpečiť povolenie priamo u kompetentnej inštitúcie, ale bez ďalších potrebných formalít pre začatie podnikania, ktoré bude JKM zabezpečovať (napr. oznámenie začatia podnikania  zdravotnej, sociálnej poisťovni, ŠÚ SR, sprostredkovanie získania daňového identifikačného čísla a pod.). Všetko závisí od rokovaní zainteresovaných orgánov, tak ako vyplýva  z  bodu 2.1., 3.1., 3.2. prílohy.. Zefektívnenie a  zjednodušenie administratívnych postupov cez JKM sa týka rovnako slovenských poskytovateľov, ako aj poskytovateľov z iných členských štátov EÚ. 	
Úrad priemyselného vlastníctva SR	1. Poukazuje na gesciu úradu a Slovenskej komory patentových zástupcov v osobitnom povoľovacom režime pre vykonávanie činnosti patentového zástupcu, ako slobodného povolania,  s dôrazom na  špecifickosť tohto režimu.  Úrad považuje za nevyhnutné zachovať osobitný povoľovací režim pre vykonávanie činnosti patentového zástupcu a v rámci daného osobitného povoľovacieho režimu úrad nevidí priestor pre činnosť resp. súčinnosť so živnostenským úradom. 	O	A	Predkladateľ rešpektuje požiadavku ÚPV SR. V tomto prípade ďalej platí primerane to, čo je uvedené  vo vyhodnotení pripomienky Úradu pre dohľad nad zdravotnou starostlivosťou.	
	2. K druhej etape, bodu 2.1. prílohy : Doplniť medzi spolupracujúce subjekty aj Úrad priemyselného vlastníctva SR 	O	A	Zapracované do bodu 2.1. prílohy	
Národný bezpečnostný úrad SR	1. V II. časti materiálu „Základný súbor slovenských právnych noriem,  bod. 2. -  Vypustiť „Zákon č. 215/2004 Z. z. o ochrane utajovaných skutočností  a o zmene a doplnení niektorých zákonov“  a  „zákon  č. 215/2002 Z. z . o elektronickom podpise a o zmene a doplnení niektorých zákonov v znení neskorších predpisov“   	   Z	       A	Predmetné zákony z  textu materiálu vypustené.

	2. Odporúča dôslednejší monitoring už vykonaných činností a ich dôslednejšiu koordináciu. Materiál predpokladá zriadenie a prevádzkovanie informačného portálu na webovej stránke MH SR, čo je vzhľadom na zriadenie Ústredného portálu štátnej správy nadbytočné.  	O	N	Prvá veta nie je obsahovo špecifikovaná a  nevyplýva z  nej  jasný zámer. Čo sa týka druhej vety viď vyhodnotenie pripomienky MDPaT SR. 	
	3. Materiál taktiež predpokladá zabezpečiť jednotlivé formuláre, čo sú už úlohy dané vo vládnom programe Minerva	O	N	Obsahom vládneho programu Minerva nie sú úlohy, ktorými sa majú zabezpečiť formuláre v papierovej forme pre všetky  skupiny etablujúcich sa  slovenských, ako aj  zahraničných  podnikateľov  z  členských štátov EÚ prostredníctvom JKM	

Vysvetlivky k  skratkám v tabuľke:

O - obyčajná
Z - zásadná   
A - akceptovaná
N -  neakceptovaná